Aarno Palotie

Aarno Veikko Palotie (s. ) on professori ja Suomen molekyylilääketieteen instituutin FIMM:in tutkimusjohtaja sekä ryhmänjohtaja Massachusetts General Hospitalissa, Bostonissa ja The Broad Institute of MIT and Harvardin jäsen.

Palotie kirjoitti ylioppilaaksi Lauttasaaren yhteiskoulusta vuonna 1974. Hän valmistui Oulun yliopistosta lääkäriksi (LL) vuonna 1981 ja lääketieteen ja kirurgian tohtoriksi 1983. Hänen väitöskirjansa (1982) aiheena oli Properties of matrix macromolecules: with special emphasis on collagen stability and cell attachment. Erikoistuminen kliiniseen kemiaan 1988 (Helsingin yliopisto). Hän opiskeli Yhdysvalloissa Rutgersin yliopistossa (Rutgers Medical School) 1978–1979.

Hän oli Helsingin yliopiston molekyyli- ja solubiologian professori 1997–2000, patologian ja ihmisgenetiikan professori Yhdysvalloissa UCLAssa vuodet 1998–2002. Vuodesta 2002 HUSin ylilääkäri. Hän on ollut vieraileva professori MIT:n ja Harvardin yliopiston Broad-instituutissa Yhdysvaltain Bostonissa vuodesta 2004–2013 (muun muassa epidemiologista geenitutkimusta yhteistyössä osin suomalaista geeniaineistoa käyttäen), ja vuosina 2007–2013 brittiläisen Wellcome-säätiön Sanger-instituutin johtava tutkija (senior investigator). Vuonna 2013 hän siirtyi Massachusetts General Hospitalin Psykiatrian klinikan palvelukseen jatkaen yhä Broad-instituutissa. Hän on laajan FinnGen-tutkimuksen tieteellinen johtaja.

Vuodesta 2012 lähtien professori Aarno Palotie on ollut Suomalaisen Tiedeakatemian jäsen. Alkuvuonna 2017 hän oli yksi Helsingin yliopiston siteeratuimmista kliinisen lääketieteen tutkijoista.

Aarno Palotie on vuodesta 2015 naimisissa lauttasaarelaisen dosentti, erikoishammaslääkäri Tuula Palotien (os. Ingman) kanssa. Perheessä on yhteensä viisi lasta ja kolme lastenlasta. Yksi lapsista on koripallovalmentaja ja selostaja Kristian Palotie.

Lähteet

Aiheesta muualla 
Google Scholar: Aarno Palotie. FIMM, Broad Institute, UCLA, University of Helsinki, Sanger Institute  (scholar.google.com)
 Palotie; Genomics of Neurological and Neuropsychiatric Disorders  (fimm.fi)
Aarno Palotie, M.D., Ph.D.  (broadinstitute.org)
Aarno Palotie, MD, PhD. Faculty member in the Psychiatric & Neurodevelopmental Genetics Unit at Massachusetts General Hospital   (massgeneral.org)
Harvard Catalyst Profiles: Aarno Palotie, Ph.D., M.D.  (harvard.edu)
Geenitieto avaa uuden ulottuvuuden — suomalaisilla on erityisasema alan tutkimuksessa. Haastateltavana prof. Aarno Palotie. Suomen lääketieteen säätiö.

Suomalaiset lääkärit
Suomalaiset professorit
Helsingin yliopiston professorit
Vuonna 1955 syntyneet
Elävät henkilöt